Mall of Emirates

Mall of Emirates (arapski: مول الإمارات, hrvatskosrpski: Trgovački centar Emirata) je ime zatvorenog trgovačko-zabavnog kompleksa u gradu Dubai u Emiratu Dubai (Ujedinjeni Arapski Emirati). Prilikom otvorenja bio je najveći trgovački centar izvan Sjeverne Amerike. Karakteristike Mall of the Emirates se nalazi u srcu grada, pa ga godišnje posjeti 40 miliona posjetioca. To je grad u malom od tri kata, koji se prostire na površini od 233.467 m², sa vlastitim parkiralištem. U centru radi preko 560 dućana koji prodaju robu svjetskih marki, a tu je i Carrefour, najveći supermarket u gradu. Pored trgovina Mall of the Emirates je i centar razonode i zabave, sa multipleks kinom od 14 dvorana, sa 500 sjedala, jednim teatrom, umjetničkim centrom i svjetski poznatim Ski Dubai, prvim zatvorenim skijalištem na Bliskom Istoku. U okviru centra radi i Magic Planet, kompleks sa bazenom, manježom, kuglanom, klizalištem i igraonicom za malu djecu. U centru radi preko 80 kafea i restorana. Izgradnja centra počela je u oktobru 2003. i dovršen je u septembru 2005. godine, a koštao je 218 miliona USD. Centar je projektirao američki arhitektonski biro F+A Architects, u nekoj mediteransko-arapskoj mješavini stilova. Izvori Vanjske veze Službene stranice (en)